CELEX: C2004/179/03
Language: lt
Date: 2004-07-10 00:00:00
Title: Teisingumo Teismas (pirmoji kolegija) 2004 m. gegužės 27 d. sprendimas byloje C-68/03 (Hoge Raad der Naderlanden prašymas priimti prejudicinį sprendimą): Staatssecretaris van Financiën prieš D. Lipjes. (Šeštoji PVM direktyva — 28b straipsnio E dalies 3 punktas — Tarpininkavimo paslaugos — Paslaugų suteikimo vieta)

10.7.2004   
            
            
               LT
            
            
               Europos Sąjungos oficialusis leidinys
            
            
               C 179/2
            
         Teisingumo Teismas
   (pirmoji kolegija)
   2004 m. gegužės 27 d.
   sprendimas byloje C-68/03 (Hoge Raad der Naderlanden prašymas priimti prejudicinį sprendimą): Staatssecretaris van Financiën prieš D. Lipjes (1).
   (Šeštoji PVM direktyva - 28b straipsnio E dalies 3 punktas - Tarpininkavimo paslaugos - Paslaugų suteikimo vieta)
   (2004/C 179/03)
   Bylos kalba: olandų
   Preliminarus vertimas; galutinis vertimas bus paskelbtas „Teisingumo Teismo praktikos rinkinyje“ Byloje C-68/03 dėl Hoge Raad der Nederlanden (Nyderlandai) pagal EB sutarties 234 straipsnį Teisingumo Teismui pateikto prašymo priimti preliminarų nutarimą šio teismo nagrinėjamoje byloje tarp Staatssecretaris van Financiën ir D. Lipjes dėl 1977 m. gegužės 17 d. Šeštosios Tarybos direktyvos 77/388/EEB dėl valstybių narių įstatymų, susijusių su apyvartos mokesčiais, suderinimo – bendra pridėtinės vertės mokesčio sistema: vienodas apskaičiavimo pagrindas (OL L 145, p. 1) su pakeitimais, padarytais 1991 m. gruodžio 16 d. Direktyva 91/680/EEB, papildančia bendrą pridėtinės vertės mokesčio sistemą ir iš dalies pakeičiančia Direktyvą 77/388/EEB, siekiant panaikinti fiskalines sienas (OL L 376, p. 1 ), 28b straipsnio išaiškinimo, Teisingumo Teismas (pirmoji kolegija), susidedantis iš kolegijos pirmininko P. Jann (pranešėjas), teisėjų  A. Rosas, A. La Pergola,  R. Silva de Lapuerta ir K. Lenaerts, generalinis advokatas: D. Ruiz-Jarabo Colomer, sekretorius: R. Grass, 2004 m. gegužės 27 d. priėmė sprendimą, kurio rezoliucinėje dalyje nurodyta:
   
               1)
            
            
               1977 m. gegužės 17 d. Šeštosios Tarybos direktyvos 77/388/EEB dėl valstybių narių, susijusių su apyvartos mokesčiais, suderinimo - bendra pridėtinės vertės mokesčio sistema: vienodas apskaičiavimo pagrindas su pakeitimais, padarytais 1991 m. gruodžio 16 d. Tarybos direktyva 91/680/EEB, papildančia bendrą pridėtinės vertės mokesčio sistemą ir iš dalies pakeičiančia Direktyvą 77/388/EEB siekiant panaikinti fiskalines sienas, 28b straipsnio E dalies 3 punktas neturi būti taikomas tik tarpininkavimo paslaugoms, suteiktoms apmokestinamajam asmeniui ar neapmokestinamajam PVM juridiniam asmeniui.
            
         
               2)
            
            
               Kai tarpininkavimo sandoris patenka į Šeštosios direktyvos 77/388 su pakeitimais 28b straipsnio E dalies 3 punkto taikymo sritį, nustatant sandorio, susijusio su tarpininkavimo paslaugų teikimu, įvykdymo vietą, reikia remtis tos pačios direktyvos 28b straipsnio A ir B dalių nuostatomis.
            
         
      (1)  OL C 83,2003 4 5